CELEX: 22005D0156
Language: sk
Date: 2005-12-02 00:00:00
Title: Rozhodnutie Spoločného výboru EHP č. 156/2005 z  2. decembra 2005 , ktorým sa mení a dopĺňa príloha XXI (Štatistika) k Dohode o EHP

23.2.2006   
            
            
               SK
            
            
               Úradný vestník Európskej únie
            
            
               L 53/60
            
         
      ROZHODNUTIE SPOLOČNÉHO VÝBORU EHP
   
   č. 156/2005
   z 2. decembra 2005,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 128/2005 (1).
            
         
               (2)
            
            
               Nariadenie Komisie (ES) č. 430/2005 z 15. marca 2005, ktorým sa vykonáva nariadenie Rady (ES) č. 577/98 o organizácii výberového zisťovania pracovných síl v Spoločenstve v súvislosti s kodifikáciou, ktorá sa bude od roku 2006 používať na prenos údajov, ako aj na využitie časti výberového súboru na zbieranie údajov v súvislosti so štrukturálnymi premennými (2), sa má začleniť do dohody.
            
         
               (3)
            
            
               Rozhodnutie Komisie 2005/288/ES z 18. marca 2005, meniace a dopĺňajúce rozhodnutie 97/80/ES, ktorým sa formulujú ustanovenia pre vykonávanie smernice Rady 96/16/ES o štatistických zisťovaniach o mlieku a mliečnych výrobkoch (3), sa má začleniť do dohody.
            
         
               (4)
            
            
               Nariadenie Komisie (ES) č. 448/2005 z 15. marca 2005, ktoré mení a dopĺňa nariadenie Rady (EHS) č. 3880/91 o predkladaní štatistických údajov o nominálnych výlovoch členskými štátmi vykonávajúcimi rybolov v severovýchodnom Atlantiku (4), sa má začleniť do dohody,
            
         ROZHODOL TAKTO:
   Článok 1
   Príloha XXI k dohode sa mení a dopĺňa takto:
   
               1.
            
            
               Za bod 18ah [nariadenie Komisie (ES) č. 388/2005] sa vkladá tento bod:
               
                           „18ai.
                        
                        
                           
                              32005 R 0430: nariadenie Komisie (ES) č. 430/2005 z 15. marca 2005, ktorým sa vykonáva nariadenie Rady (ES) č. 577/98 o organizácii výberového zisťovania pracovných síl v Spoločenstve v súvislosti s kodifikáciou, ktorá sa bude od roku 2006 používať na prenos údajov, ako aj na využitie časti výberového súboru na zbieranie údajov v súvislosti so štrukturálnymi premennými (Ú. v. EÚ L 71, 17.3.2005, s. 36).“
                        
                     
         
               2.
            
            
               V bode 22 (rozhodnutie Komisie 97/80/ES) sa dopĺňa táto zarážka:
               
                           „—
                        
                        
                           
                              32005 D 0288: rozhodnutie Komisie 2005/288/ES (Ú. v. EÚ L 88, 7.4.2005, s. 10).“
                        
                     
         
               3.
            
            
               V bode 25a [nariadenie Rady (EHS) č. 3880/91] sa dopĺňa táto zarážka:
               
                           „—
                        
                        
                           
                              32005 R 0448: nariadenie Komisie (ES) č. 448/2005 (Ú. v. EÚ L 74, 19.3.2005, s. 5).“
                        
                     
         Článok 2
   Znenia nariadení (ES) č. 430/2005 a (ES) č. 448/2005 a rozhodnutia 2005/288/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 3. decembra 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. decembra 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 339, 22.12.2005, s. 53.
   
      (2)  Ú. v. EÚ L 71, 17.3.2005, s. 36.
   
      (3)  Ú. v. EÚ L 88, 7.4.2005, s. 10.
   
      (4)  Ú. v. EÚ L 74, 19.3.2005, s. 5.
   
      (5)  Nie sú uvedené žiadne ústavné požiadavky.